vat nüüd juhtus siis nii, et enam ei paista tööl ei otsa ega äärt. Üks projekt saab homme minu poolt valmis ja üle antud ning järgmine on juba laual ootamas. Vahele pean veel mahutama kuidagi kolm pisemat tööd. Suurem muudatus töökorralduses on ka see, et nüüd kolisin oma tegemised kesklinna - varem või hiljem pidin endale kontoripinna muretsema ja tundub et nüüd oli see hetk siis käes. Kodus on muidu kah lahe  tööd teha, aga vahel tahaks mängida kontorirotti, kes läheb hommikul ummikuid trotsides kontorisse tööle. Samas tundub mulle, et mõni päev veel ja ma ei viitsi ennast enam lõbustada ummikute trotsimisega ning valin mõne mõistlikuma aja linna sõiduks.